**NÁRODNÁ RADA SLOVENSKEJ REPUBLIKY**

**VIII. volebné obdobie**

**––––––––––––––––––––––––––––––––––––––––––––––––––––––––––––––––––––––––**

*Návrh*

**ZÁKON**

z .... 2021,

**ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení zákona č. 373/2013 Z. z., zákona č. 125/2016 Z. z., zákona č. 221/2019 Z. z. a zákona č. 314/2019 Z. z. sa mení a dopĺňa takto:

1. V § 5 ods. 1 sa slová „§ 9 ods. 6“ sa nahrádzajú slovami „§ 9 ods. 7“.

2. V § 6 ods. 1 sa slová „§ 9 ods. 6“ sa nahrádzajú slovami „§ 9 ods. 7“.

3. V § 6 ods. 5 sa vypúšťajú slová „a preukázaní“ a slová „§ 9 ods. 6“ sa nahrádzajú slovami „§ 9 ods. 7“.

4. V 9 odsek 4 znie:

„(4) Sociálna poisťovňa je povinná najneskôr v 15. deň v mesiaci zaslať vyberateľovi úhrady

a) zoznam právnických osôb, ktoré sú platiteľmi podľa § 3 písm. b) v rozsahu obchodné meno, sídlo, identifikačné číslo organizácie a počet zamestnancov platiteľa za predchádzajúci kalendárny mesiac a

b) zoznam fyzických osôb, ktoré sú platiteľmi podľa § 3 písm. b) v rozsahu obchodné meno, miesto podnikania, identifikačné číslo organizácie, meno, priezvisko, trvalý pobyt a počet zamestnancov za predchádzajúci kalendárny mesiac.“.

5. V § 9 sa za odsek 4 vkladá nový odsek 5, ktorý znie:

„(5) Sociálna poisťovňa je povinná na základe písomnej žiadosti vyberateľa úhrady poskytnúť za úhradu nevyhnutných nákladov do 30 dní od doručenia žiadosti potrebnú súčinnosť na účely kontroly oslobodenia od povinnosti platiť úhradu podľa § 5 ods. 1 údaj o mene, priezvisku, rodnom čísle a trvalom pobyte platiteľa.“.

Doterajšie odseky 5 až 9 sa označujú ako odseky 6 až 10.

6. V § 9 ods. 7 písm. a) sa na konci čiarka nahrádza bodkočiarkou a pripájajú sa tieto slová: „platiteľ podľa § 3 písm. b) nemá povinnosť preukazovať počet zamestnancov,“.

7. V § 9 odsek 8 sa slová „odseku 6“ nahrádzajú slovami „odseku 7“.

8. Za § 9 sa vkladá § 9a, ktorý znie:

„**§ 9a**

Ak vyberateľ zo zoznamu podľa § 9 ods. 4 zistí, že platiteľ nesplnil svoju povinnosť podľa tohto zákona, je povinný do 30 dní od márneho uplynutia lehoty na túto skutočnosť platiteľa písomne upozorniť.“.

9. V § 11 ods. 1 sa slová „§ 9 ods. 7“ nahrádzajú slovami „§ 9 ods. 8“.

10. Za § 13a sa vkladá § 13b, ktorý vrátane nadpisu znie:

„**§ 13b**

**Prechodné ustanovenie k úprave účinnej od 1. mája 2021**

Na povinnosť platiteľa podľa § 3 písm. b) preukazovať počet zamestnancov vo vzťahu k obdobiu pred 1. májom 2021 sa vzťahuje právna úprava účinná do 30. apríla 2021.“.

**Čl. II**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., uznesenia Ústavného súdu Slovenskej republiky č. 566/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z., zákona č. 368/2018 Z. z., zákona č. 35/2019 Z. z., zákona č. 83/2019 Z. z., zákona 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z., zákona č. 321/2019 Z. z., zákona č. 381/2019 Z. z., zákona č. 382/2019 Z. z., zákona č. 385/2019 Z. z., zákona č. 390/2019 Z. z., zákona č. 393/2019 Z. z., zákona č. 466/2019 Z. z., zákona č. 467/2019 Z. z., zákona č. 46/2020 Z. z., zákona č. 63/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 125/2020 Z. z., zákona č. 127/2020 Z. z., zákona č. 157/2020 Z. z., zákona č. 198/2020 Z. z., zákona č. 258/2020 Z. z., zákona č. 275/2020 Z. z., zákona č. 296/2020 Z. z. a zákona č. 330/2020 Z. z. sa dopĺňa takto:

V § 226 odsek 1 dopĺňa písmenom q), ktoré znie:

„q) poskytovať vyberateľovi úhrady podľa osobitného predpisu100d)informácie podľa osobitného predpisu, 100d)“.

Poznámka pod čiarou k odkazu 100d znie:

„100d) Zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov.“.

**Čl. III**

Tento zákon nadobúda účinnosť 1. mája 2021.